# Mal for årlig programrapport

Versjon 4.0. november 2023

Ved innsending bør programrapporten bli gitt et filnavn som tydelig beskriver hvilket studieprogram den omhandler.

* Studieprogram som har gjennomført periodisk evaluering forrige studieår trenger ikke levere årlig programrapport
* Malen fylles ut i henhold til rutine KS-9.2 Årlig programevaluering og rapportering i kvalitetssystemet
* Frist for å levere rapporten er 15. desember
* Rapporten skal behandles i studieprogrammets programutvalg om mulig før ferdigstillelse 15. desember
* Rapporten sendes til programeier/instituttleder med kopi til visedekan utdanning og studenttillitsvalgte på alle kull i studieprogrammet
* For Barnehagelærerutdanningene og Grunnskolelærerutdanningene på HIU utformer studielederne programrapporter og videre sender til respektive visedekaner som er programeiere
* Rapporten bør legges inn i Canvasrommene for programmet, også for kommende kull
* Vurderingen utføres på tre hovedområder med mulighet på å gi innspill på ytterligere to kvalitetsdimensjoner

## Underlagsmateriale for rapporten

* Beskrivelse av [kvalitetsdimensjonene](https://www.usn.no/om-usn/kvalitetssystemet/kvalitetssystemet-kvalitetsarbeid-og-kvalitetskultur/hvordan-definerer-usn-utdanningskvalitet)
* Kvantitative data i [Innsiktsportalen Utdanning](https://uisn.sharepoint.com/sites/innsiktsportal/SitePages/Utdanning_Gjennomstromming.aspx)

Hvilke(t) studieprogram omhandler rapporten:

## Vurderingsområde Inntakskvalitet

### Beskrivelse denne kvalitetsdimensjonen

Inntakskvalitet er knyttet til studentenes evne til, og forutsetninger for, å studere når de tas opp til studier. Kvalitetsarbeidet handler om god informasjon om studiene, målrettet rekrutteringsarbeid, veiledning til søkere, opptak og mottakelse av nye studenter og om universitetets arbeid for å integrere nye studenter i læringsmiljøet og gi god oppfølging første studieår.

### Kunnskapsgrunnlag

* Emneutviklingsnotatene etter rutine KS-9.1 Emneevaluering og dokumentasjon
* Fra Innsiktsportalen
	+ Antall primærsøkere per studieplass
	+ Antall nye studenter møtt i forhold til tilgjengelige studieplasser
	+ Antall registrert studenter i hele studieprogrammet også sett i forhold til det totale antall tilgjengelige studieplasser
	+ Snittkarakter for førstegangssøkere fra VGS (møtt til start)
	+ Konkurransepoenggrense

### Spørsmål for vurdering

Det er ikke nødvendig å besvare alle spørsmålene hvert år.

* Beskriv eventuelle utviklingstendenser du ser i tallmaterialet som krever tiltak i forhold til studieprogrammet?
* Har studieprogrammet behov for bistand fra andre aktører ved USN? I tilfelle hvem og til hva?
* I hvilken grad påvirker inntakskvalitet fra VGS kvaliteter i studieprogrammet som frafall, gjennomføring på normert tid, strykprosenter i emner som regnes som spesielt utfordrende?
* Dersom det ikke møter nok studenter i forhold til tilgjengelige studieplasser eller det totale antall studenter i studieprogrammet ikke er oppfylt, hvilke mulige tiltak kan rette opp dette?

### Programansvarliges overordnete vurdering av Inntakskvaliteten (kryss av):

* Rødt betyr at det er kvalitetsavvik som må rettes med tiltak
* Gult betyr at det er behov for kvalitetsforbedrende tiltak
* Grønt tilsier at nye tiltak ikke er nødvendig

### Programansvarliges korte skriftlige vurderinger og begrunnelse for sin vurdering:

Vurdering:

## Kvalitetsdimensjonene Læringsutbytte og Relevans

### Beskrivelse av kvalitetsdimensjonene

1. Læringsutbytte

Det overordnede målet med kvalitetsarbeidet er at studentene oppnår læringsutbytte.

Faktorer som inngår i de øvrige kvalitetsdimensjonene, har betydning for at studentene oppnår læringsutbyttet. Når læringsutbytte tematiseres særskilt som dimensjon ved kvalitet, er dette knyttet til faglig utbytte og det læringsutbyttet som er formulert for studiet eller emnet.

1. Relevans

Kvalitetsarbeidet skal styrke utdanningens relevans slik at den møter samfunnets behov og arbeidslivets krav. Studentene skal utvikle kunnskaper, ferdigheter og generell kompetanse som bidrar til at de kan fornye det yrkes- og samfunnsliv de blir en del av og mestre et samfunn og arbeidsliv i endring.

### Kunnskapsgrunnlag

* Emneutviklingsnotatene
* Etablerte verktøy som sikrer fagpersoner og studenter kontakt med samfunns og arbeidsliv
* Fra Innsiktsportalen
	+ Siste studiebarometer: Tilknytning til arbeidslivet​​ med underspørsmål

### Spørsmål for vurdering

Det er ikke nødvendig å besvare alle spørsmålene hvert år.

* Er de overordnede læringsutbyttene dekket når en ser emnene i programmet under ett?​
* Gir utformingen av læringsutbyttene godt grunnlag for å utforme samstemt undervisning og vurdering? ​
* Er læringsutbyttene formulert slik at:​
	+ Kandidatene får oppdaterte kunnskaper og ferdigheter slik at de mestrer og kan bidra til fornying i det samfunns- og arbeidsliv de skal ut i?​
	+ Kandidatene har kjennskap til bærekraftbegrepet og bærekraft i sammenheng med eget fagfelt?​
	+ Kandidatene har kunnskaper og ferdigheter innen digitalisering relatert til eget fagfelt?​
	+ Hvordan arbeider dere konkret slik at kandidatene utvikler kunnskap slik at de kan arbeide med bærekraft og digitalisering innen eget fagområde?
* Har studentene i studieprogrammet kontaktpunkter med det samfunns- eller arbeidsliv de skal delta i etter studiene?
* Finnes det etablerte verktøy som hjelper fagpersoner å komme i kontakt med samfunns og arbeidsliv?

### Programansvarliges overordnete vurdering av Læringsutbytte og relevans (kryss av)

* Rødt betyr at det er kvalitetsavvik som må rettes med tiltak
* Gult betyr at det er behov for kvalitetsforbedrende tiltak
* Grønt tilsier at nye tiltak ikke er nødvendig

### Programansvarliges korte skriftlige vurderinger og begrunnelse for sin vurdering:

Vurdering:

## Kvalitetsdimensjonene Programkvalitet og Undervisningskvalitet

### Beskrivelse av dimensjonene

1. Programkvalitet

Programkvalitet handler om hvordan studieprogrammet er utformet for at studentene kan oppnå læringsutbytte. Programmene skal være i tråd med USNs overordnede strategi og ha relevant kobling til FoU-aktiviteten. Det skal være god sammenheng og progresjon i studieprogrammet. Innhold, undervisnings- og læringsformer og vurderingsformer skal utformes i tråd med læringsutbytte. Internasjonalisering ute og hjemme er også sentralt for programkvalitet.

1. Undervisningskvalitet

I arbeidet med undervisningskvalitet skal læring skal være en studentaktiv prosess som fremmer refleksjon og selvstendighet. Kvalitetsarbeidet skal bidra til at studentene møtes med et nært og innovativt læringsmiljø, og med høye krav til kunnskaper og ferdigheter. Kvalitetsarbeidet skal legge til rette for varierte undervisnings- og læringsformer og vurderingsformer som bidrar til at studentene etter endt studieløp har oppnådd læringsutbytte.

### Kunnskapsgrunnlag

* Emneutviklingsnotatene
* Fra Innsiktsportalen
	+ Fra siste Studiebarometer: Indikatorer på Overordnet tilfredshet, Faglig og sosialt miljø, Organisering, Undervisning, Tilbakemelding og veiledning, Vurderingsformer, Studentenes tidsbruk på organisert og egenaktivitet​
	+ Prosent gjennomføring på normert tid
	+ Studiepoengproduksjon per student og per faglig årsverk
	+ Antall fullførte grader over tid (for lærer- og helsefagutdanninger sett i forhold til KDs kandidatmåltall)​
	+ Strykprosenter ​
	+ Frafall
	+ Internasjonal inn- og utveksling (må avvente denne og basere den på refleksjoner da det kun er overordnede tall i innsiktsportalen)

### Spørsmål til vurdering (alle spørsmålene trenger ikke besvares hvert år)

* Vurdering av samstemt undervisning og varierte arbeids- og vurderingsformer i studieprogrammet​
* Vurdering av progresjon gjennom studieprogrammet​
* Hvordan har samarbeidet med studenter og ansatte om læringsmiljø fungert det siste året?
* Hvordan er utviklingen i studiepoengproduksjon, frafall og gjennomføring endret seg de siste år. Ved signifikante endringer i positiv eller negativ retning – hva kan være årsaker til det?
* Hvordan vurderer dere utviklingen av studiepoeng produksjon per faglige årsverk? ​
* Vurdering av inn- og ut-veksling av internasjonale studenter
* Vurderinger av kvalitet i veiledet praksis for de studieprogram der det er aktuelt
* Er det områder som er relevante for utvikling av studieprogrammet fagmiljøet trenger med kunnskap om?

### Programansvarliges overordnete vurdering av Programkvalitet og Undervisningskvalitet (kryss av)

* Rødt betyr at det er kvalitetsavvik som må rettes med tiltak
* Gult betyr at det er behov for kvalitetsforbedrende tiltak
* Grønt tilsier at nye tiltak ikke er nødvendig

### Programansvarliges korte skriftlige vurderinger og begrunnelse for sin vurdering:

Vurdering:

##

## Programansvarligs innspill til programeier/instituttleder for kvalitetsdimensjonene Kompetanse og Rammekvalitet

Innspill:

## Status på pågående studiekvalitetstiltak og forslag til nye tiltak

Status skal bli angitt som:

* Foreslått
* Besluttet startet opp med dato for beslutning
* Pågående
* Fullført med fullført dato

Foreslåtte tiltak bør beskrives mer utdypende i egne notater. Tabellen kan utvides ved behov.

|  |  |  |
| --- | --- | --- |
| ***Tiltak*** | ***Status*** | ***Evt. dato*** |
|  |  |  |
|  |  |  |
|  |  |  |
|  |  |  |
|  |  |  |